**ОТЧЕТ**

**за осъществената контролна дейност от РИОСВ-Пазарджик**

**за месец юни 2024 г.**

През **м. юни 2024 г.** експертите и специалистите на РИОСВ-Пазарджик извършиха **95** проверки в **84** обекта, от които **61** са планови и **34** извънредни. В рамките на осъществения контрол са дадени **14** предписания за отстраняване на констатирани несъответствия и предприемане на мерки. За периода са предприети действия по **13** сигнала.

През м. юни експерти на РИОСВ-Пазарджик взеха участие в обществено обсъждане на инвестиционно предложение, вДПК за строежи: сгради и съоръжения за производство на фураж за риба и аквакултури - землище на с. Звъничево, община Пазарджик, Язовир „Яденица“, подобект: ВЛ 20 kV от възлова станция „Яденица“ до язовирна стена на територията на с. Юндола, общ. Велинград и гр. Белово, общ. Белово, обл. Пазаржик и предприятие за преработка на етерично-маслени култури в с. Бъта, общ. Панагюрище, обл. Пазарджик, в комисия за оценяване на щети, нанесени от кафява мечка, в комисии за разглеждане и приемане на задание за извършване на инвентаризация на горските територии и изработване на горскостопански карти, ловностопански план, план за дейностите по опазване на горските територии от пожари и горскостопански план на държавните горски територии в ТП ДЛС Чепино и ТП ДГС Селище, в заседание на ОбЕСУТ при Община Пазарджик и в заседание на комисия по чл. 17 при ОД „Земеделие“.

 **Административнонаказателна дейност**

През м. юни 2024 г. няма съставени АУАН за извършени нарушения на екологичното законодателство.

Издадено е наказателно постановление (НП) на физическо лице за нарушение на чл. 17, ал. 1 от ЗЗТ, във връзка с чл. 81, ал. 1, т. 1 от ЗЗТ в размер на 1000 лева.

През м. юни 2024 г. няма наложени санкции по реда на чл. 69 от ЗООС, както и ПАМ.

През м. юни 2024 г. няма събрани суми от наложени санкции по чл. 69 от ЗООС и няма платени глоби/имуществени санкции по НП за нарушения на екологичното законодателство и влезли в сила НП и споразумения/ по транзитната сметка.

Няма исъбрани от НАП суми по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* проверка на състоянието на защитени дървета, обявени по реда на глава пета от Закон за биологичното разнообразие;
* проверка на обстоятелствата по постъпили уведомления за инвестиционни предложения;
* проверки на обстоятелствата, посочени в постъпили сигнали на „зелен“ телефон, решаване на проблеми и предприемане на действия по спасяване на защитени видове;
* подпомагане на други институции в сферата на природозащитното законодателство;
* упражняване на контрол върху спазването на условията, поставени в Решения по реда на Глава шеста от ЗООС, издадени от директора на РИОСВ-Пазарджик;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **43;**
* Проверки по Закон за водите - **9;**
* Проверки по прилагане разпоредбите на ЗЧАВ - **6;**
* Проверки по прилагане разпоредбите на ЗЗШОС - **1**;
* Комплексни проверки на дружества с КР - **1**;
* Комплексни проверки на дружества без КР - **6**;
* Проверки по прилагане на гл. 6 на ЗООС **- 2;**
* Контрол по ЗБР и ЗТЗ - **27;**

 **Планови комплексни проверки на обекти без комплексно разрешително:**

* „Оптикс“ АД – площадка № 1, гр. Панагюрище - предприятие за производство на оптични елементи. Проверени компоненти и фактори на околната среда - „атмосферен въздух“, „отпадъци“ и „химични вещества“. Дадено е предписание да се представят в РИОСВ-Пазарджик копия от месечни справки - декларации по Приложение № 15 от Наредбата за продуктова такса за 2023 г., което е изпълнено. При проверката не са констатирани нарушения на екологичното законодателство.
* „Биовет“ АД – предприятие за производство на фармацевтични продукти и фуражни добавки, гр. Пещера. Проверени компоненти и фактори на околната среда - „въздух“, „води“ и „химични вещества“, както и изпълнението на условията в Решение № ПК-28-ПР/2020 г. за преценяване на необходимостта от извършване на ОВОС, издадено от директора на РИОСВ-Пазарджик. Не са установени несъответствия с нормативните изисквания по ЗООС, ЗОИК, ЗЗВВХВС. За изпълнението на поставените условия в Решение № ПК-28-ПР/2020 г. е установено, че условие 1 и 2 не са приложими към момента на проверката. По условие 3 оценката е актуализирана, съгласно указания, утвърдени със Заповед № РД-189/09.03.2021 г. на министъра на ОСВ, като са отчетени всички съоръжения на площадката. Дадено е предписание за извършване на основно почистване на груби решетки на вход на ПСОВ. При последващ контрол на РИОСВ-Пазарджик се установи, че предписанието е изпълнено в поставения срок.
* „Булеко 2000“ ООД - цех за производство на миещи, почистващи и перилни препарати, гр. Ракитово. Проверка по компонент „води“ и фактор „химични вещества“. При направения оглед на площадката не се констатира нерегламентирано заустване, разливи и течове на отпадъчни води. Спазени са условията за съхранение, посочени в ИЛБ и изискванията на Наредбата за реда и начина за съхранение на опасни химични вещества и смеси. Не са установени разливи или разсипи. Операторът поддържа информация, удостоверяваща изпълнението на изискванията на чл. 36 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH). Не са установени нарушения.
* „Асарел Медет“ АД, гр. Панагюрище - проверени компоненти и фактори на околната среда: „води“, „почви“, „химични вещества“, „отпадъци“ и „атмосферен въздух“. При извършената проверка на площадката не се констатира нарушение на екологичното законодателство. Дадено е едно предписание по компонент „води“. Предстои последващ контрол.
* „София асфалт“ ЕООД, асфалтова база в с. Хаджиево, общ. Пазарджик. Проверени компоненти и фактори на околната среда: „води“ и „атмосферен въздух“. Няма промяна в технологичната схема на производството. Във връзка с допуснати пропуски по компоненти „води“ и „атмосферен въздух“ на оператора са дадени три предписания. Предстои последващ контрол.
* „Марица Екофроуз“ АД – предприятие за преработка на плодове и зеленчуци в гр. Пазарджик. Проверени компоненти и фактори на околната среда: „атмосферен въздух“, „води“, „химични вещества“ и „екологична отговорност“. Няма промяна на дейностите в предприятието. Изпълнени са приложимите изисквания на ЗЧАВ, ЗВ, ЗЗВВХВС и ЗООС. Дадено е предписание относно констатирано несъответствие във връзка с прилагане на законодателството по екологична отговорност. Предписание-то е изпълнено.

 **Атмосферен въздух** – през м. юни от експертите в направлението са извършени 6 проверки по ЗЧАВ и подзаконовите нормативни актове - 5 планови и 1 извънредна, 1 извънредна проверка по Закона за защита от шума в околната среда и участие в 5 комплексни проверки на обекти без КР, в 1 проверка на оператор с издадено КР /спазват се поставените в КР условия № 9 - емисии в атмосферата и № 12 – шум/ и в 3 ДПК.

 **По ЗЧАВ и подзаконови нормативни актове:**

 **Планови проверки**

 По Регламент (ЕС) 2024/573 на Европейския парламент и на Съвета от 7 февруари 2024 г. за флуорсъдържащите парникови газове, за изменение на Директива (ЕС) 2019/1937 и за отмяна на Регламент (ЕС) № 517/2014 са извършени 5 проверки, от които 3 на оператори на оборудване, заредено с флуорсъдържащи парникови газове (ФПГ) и 2 на ползватели на ФПГ. Двама от проверените оператори на оборудване, заредено с ФПГ са създали и поддържат досиета на системите. Извършват се проверки за течове. Няма установени течове от системите. Един оператор на оборудване е преустановил дейността си в гр. Панагюрище. Изискана е информация за изведеното от експлоатация оборудване. Ползвателите на ФПГ притежават документ за правоспособност, издаден по чл. 17б от ЗЧАВ от ББК-Машиностроене. Не се установи използване на ФПГ в бутилки за еднократна употреба. Лицата не използват ФПГ R404A R407A при извършване на дейността.

 При едната от проверките се извърши и проверка по Наредба № 7 от 21 октомври 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации. Операторът е представил в срок план за управление на разтворителите (ПУР), който е утвърден от директора на РИОСВ-Пазарджик. Не се установиха несъответствия с нормативните изисквания на ЗЧАВ.

 **Извънредни проверки**

 Във връзка с постъпил сигнал за обгазяване на кв. Гарата, съвместно с кмета с. Главиница, общ. Пазарджик се извърши проверка на място. Не се установиха миризми и замърсяване на въздуха, които водят до трудно дишане, задух и незадоволително общо здравословно състояние. В РИОСВ – Пазарджик, както и в кметството на с. Главиница няма постъпили оплаквания и/или сигнали за замърсен въздух. В близост до жилищната сграда на сигналоподателя, на отстояние около 700-800 м., няма производствени обек-ти, източници на емисии в атмосферния въздух.

 **По Закона за защита от шума в околната среда (ЗЗШОС)**

 Във връзка с изпратена по компетентност жалба от МОСВ и МЗ за шум от дейността на хлебозавод в гр. Пазарджик се извърши проверка на място и контролни измервания от РЛ Пазарджик към ИАОС при дневен, вечерен и нощен режим на работа на обекта в 8 точки по границата на производствената площадка и в мястото на въздействие и в 2 точки пред най-близките жилищни сгради. Резултатите от измерванията, предоставени на РИОСВ от РЛ Пазарджик сочат, че измерените стойности при дневен, вечерен и нощен режим на работа на обекта, по границата на производствената площадка и в местата на въздействие, не показват превишаване на граничните еквивалентни нива, посочени в Таблица № 2, Приложение № 2 към чл. 5 на Наредба № 6 от 2006 г. /за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението/.

 В РИОСВ-Пазарджик постъпиха резултати от извършени в края на м. май от РЛ Пазарджик към ИАОС контролни измервания на шум по границите на производствените площадки на „Биовет“ АД и „Рьофикс“ ЕООД и в местата на въздействие. Анализът им показва, че дейностите, извършвани на двете производствени площадки се осъществяват по начин, недопускащ предизвикване на шум в околната среда над граничните стойности на еквивалентно ниво на шум по границите на съответната производствена площадка и в местата на въздействие, при дневно ниво на шум.

По утвърден от министъра на ОСВ график през м. май бяха извършени от РЛ Пловдив към ИАОС контролни измервания на емисии, изпускани в атмосферния въздух от два неподвижни източника, намиращи се на основната производствена площадка на „Биовет“ АД /обект с издадено КР № 28/2005 г., актуализирано с Решение № 28-Н0-И0-А9-ТГ2/2023 г./. Получените през м. юни резултати показват спазване на емисионните норми, определени в КР. Изготвени и утвърдени са доклади по реда на чл. 25, ал. 4 от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници на емисии.

 Извършен е анализ на резултатите от три доклада от извършени СПИ на промишлен шум в околната среда, представени в РИОСВ от собственици на обекти. Не се установиха превишавания на граничните стойности на еквивалентните нива на шум по границите на производствените площадки и в местата на въздействие.

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 2 неподвижни източника (2 изпускащи устройства) на 2 обекта, намиращи се в гр. Пазарджик и с. Капитан Димитриево, общ. Пещера. Анализът на резултатите показва, че са спазени емисионните норми.

 Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. юни са изготвени 12 становища и 2 други.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени.

 **Води** – през м. юни са извършени 9 проверки на 9 обекта – 6 планови по Закон за водите и 3 извънредни – по ПИС и е взето участие в 4 проверки на обекти без КР и в 1 проверка на обект с КР.

Извършените планови проверки /по Заповед РД-955/2023 г. на МОСВ/ са за провеждане на емисионен контрол. Взети са водни проби от „Марица Екофроуз“ЕАД, гр. Пазарджик и „ВКТВ“ ЕООД, гр. Ракитово. За обектите ВС „Росица“, гр. Батак и цех за месопреработка на „Евромес“ ЕООД, с. Главиница, общ. Пазарджик не е констатирано изтичане на отпадъчни води и не са взети водни проби. За отстраняване на отклонения от технологичния режим на работа на съоръженията и предприемане на превантивни мерки са дадени 4 предписания. Предстоят проверки за изпълнението им.

Извършени са оценки на резултатите от проведен собствен мониторинг на отпадъчни води, заустени в повърхностен воден обект с разрешително за заустване. Анализът на резултатите показва, че емисионните норми са спазени. Всички данни са качени в Геоинформационната система за управление на водите и докладване.

 Извънредни проверки:

* По дадено предписание за почистване на груба решетка на ПСОВ на „Биовет“ АД, гр. Пещера. При проверката се констатира, че съоръжението е почистено - предписанието е изпълнено.
* По дадено предписание за почистване на събирателна камера на кланица и транжорна в гр. Велинград е извършен последващ контрол на обекта. При проверката се констатира, че съоръжението е почистено. Предписанието е изпълнено.
* Извършена е проверка на „Стови 1“ЕООД, с. Лесичово по дадено предписание за почистване на точката на заустване от храстовидна и тревиста растителност и осигуряване на постоянен и безопасен достъп до нея. При извършeн последващ контрол се установи, че предписанието е изпълнено.

Във връзка с постъпили ИП за провеждане на процедури по ОВОС и ЕО са изготвени 7 становища по компонент „Води“.

 **Почви –** презм. юни е взето участие в 1 комплексна проверка на обект без КР за спазване на разпоредбите на Закона за почвите и Закона за опазване на земеделските земи. Не са установени нарушения или несъответствия.

**Биологично разнообразие и НЕМ** – през м. юни експертите и специалистите от направление БРЗТЗ извършиха 27 проверки в 22 обекта, в т.ч. 15 планови, 12 извънредни и 13 обхода. В рамките на осъществявания контрол няма дадени предписания и съставени АУАН.

Контролна дейност

През отчетния период от специалистите Паркова охрана са извършени 7 планови проверки и 13 обхода в резервати „Купена“, „Беглика“ и „Дупката“, при които не са констатирани нарушения.

 При ревизията на резерват „Беглика“ са проверени подотдели 62 „6“, 61 „а“, 62 „7“, 62 „о“ и 90 „в“ по действащия план за управление на резервата. Не са установени нарушения.

При ревизията на резерват „Купена“ са проверени подотдели 91 „б“, „в“ и „д“ - не са установени нарушения.

Извършена е планова проверка в защитена местност „Находище на Стояново лютиче, село Равногор“. Популацията на растителния вид, обект на опазване, е в добро състояние.

Във връзка с внесени уведомления за ИП са извършени три извънредни проверки на поземлени имоти в землището на гр. Пещера и гр. Батак, в непосредствена близост до границите на BG0002063 „Западни Родопи” и BG0001030 „Родопи-Западни”. На трите ИП е извършена преценка за вероятната степен на отрицателно въздействие по критериите на чл. 16 от *Наредбата за ОС*, при което е установено, че ИП няма вероятност да окажат значително отрицателно въздействие върху защитени зони от мрежата „Натура 2000“. След извършена преценка за необходимостта от извършване на ОВОС по критериите на *чл. 93, ал. 4 от ЗООС* за едно от тях е преценено, че ИП има вероятност да окаже значително отрицателно въздействие върху биологичното разнообразие и екосистемите и следва да се подложи на извършване на ОВОС.

При планова проверка на защитена зона BG0000426 „Река Луда Яна” за опазване на природните местообитания и на дивата флора и фауна, обявена със заповед № РД-84/26.01.2024 г. на министъра на околната среда и водите, не са установени нарушения.

При пет планови проверки на защитени дървета в землищата на гр. Пазарджик, с. Розово, общ. Брацигово и с. Церово, общ. Лесичово се констатира, че са в добро състояние.

През м. юни в РИОСВ-Пазарджик постъпиха десет (10) сигнала на „зелен“ телефон за екземпляри от защитени видове в безпомощно състояние. При девет от сигналите при проверките на място и огледите на птиците са установени различни наранявания на екземпляри от защитените видове: бял щъркел, домашна кукумявка, обикновен мишелов, пчелояд, авлига, градска лястовица, малък орел. Предприети са действия, съгласно чл. 39, ал. 2, т. 2 от ЗБР - изпратени са за лечение в спасителен център.

При проверка по сигнал за „ранен“ бързолет се установи, че защитеният вид е в добро състояние, без травми и наранявания и са предприети действия, съгласно чл. 39, ал. 2, т. 1 от ЗБР - пуснат е на свобода в подходящ район.

 Превантивна дейност

През месец юни беше осигурено ежедневно наблюдение на пожароопасната обстановка в резерватите в териториалния обхват на РИОСВ-Пазарджик.

Експертите от направлението взеха участие в:

• обществено обсъждане на инвестиционно предложение;

• комисия, назначена от директора на РДГ – Пазарджик, за оценяване на щети, нанесени от кафява мечка върху пчелин в района на гр. Костандово, общ. Ракитово. Ощетеното лице не поиска обезщетение.

• комисия за разглеждане и приемане на задание за извършване на инвентаризация на горските територии и изработване на горскостопански карти, ловностопански план, план за дейностите по опазване на горските територии от пожари и горскостопански план на държавните горски територии в ТП ДГС Селище, по заповед на директора на РДГ – Пазарджик;

• комисия за разглеждане и приемане на задание за извършване на инвентаризация на горските територии и изработване на горскостопански карти, ловностопански план, план за дейностите по опазване на горските територии от пожари и горскостопански план на държавните горски територии в ТП ДЛС Чепино по заповед на директора на РДГ – Пазарджик.

На интернет страницата на инспекцията е публикувано съобщение за проект на заповед за обявяване на защитена зона за опазване на природните местообитания и на дивата флора и фауна BG0000578 „Река Марица“.

 Във връзка с текущи процедури от експертите в направлението са изготвени: 41 писма по реда на чл. 2, ал. 2 от *Наредбата за ОС*, 13 вътрешни становища, 5 Решения по ОС, 12 други писма и справки.

Постигнат ефект от контролната и превантивната дейност: предотвратяване на нарушения в защитени територии и защитени зони, осигурено e ежедневно наблюдение и контрол върху пожарната безопасност в резерватите, проследено е състоянието на обекти под защита с висока природозащитна стойност, решени са проблеми със защитени видове в безпомощно състояние, подпомогнати са други институции при вземане на решения в сферата на природозащитното законодателство, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. юни 2024 г. по ЗУО са извършени **43** проверки в **41** обекта, от които **25** са планови и **18** извънредни. Дадени са **7** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

 **Планови проверки:**

Извършени са три планови проверки на рекултивирани депа за ТБО в общините: Ракитово, Батак и Пазарджик. Рекултивацията на обектите протича съгласно одобрените работни проекти. Депата на община Батак и община Пазарджик са на етап биологична рекултивация. На депото за ТБО в община Ракитово тя е приключила. Предстоят следексплоатационни грижи, включващи поддръжка и наблюдение на параметрите на околната среда във връзка със спазване на изискванията и разпоредбите на чл. 44 от Наредба № 6 от 27 август 2013 г. за условията и изискванията за изграждане и експлоатация на депа и други съоръжения и инсталации за оползотворяване и обезвреждане на отпадъци.

 Извършени са планови проверки на община Батак и община Панагюрище във връзка с чл. 19, ал. 3, т. 7, т. 9 и т. 11 от ЗУО. Дадено е предписание на община Батак да организира разделното събиране на опасните битови отпадъци извън обхвата на Наредбите по чл. 13, ал. 1 от ЗУО и предаването им за оползотворяване и обезвреждане съгласно изискванията на чл. 19, ал. 3, т. 9 от ЗУО. Предстои последващ контрол.

Извършена е планова проверка във връзка с изпълнение задълженията на кмета на община Лесичово по чл. 19, ал. 3, т. 5, т. 13 и т. 14 и чл. 52, ал. 6 и от ЗУО. Не са констатирани нарушения или несъответствия.

Извършени са планови проверки на площадки за третиране на отпадъци от ОЧЦМ, ИУЕЕО, НУБА, ИУМПС и др. опасни и неопадни отпадъци в гр. Пазарджик, гр. Септември, гр. Панагюрище, гр. Пещера и с. Главиница, общ. Пазарджик и на площадки за съхранение на неопасни отпадъци от пластмаса и за третиране на опасни и неопасни болнични отпадъци в гр. Пазарджик. Изпълняват се условията, поставени в притежаваните от дружествата документи по чл. 35 от ЗУО. Не се констатираха пропуски и нарушения на ЗУО.

Извършена е планова проверка на оризарна в с. Гелеменово, общ. Пазарджик за спазване на нормативните изисквания на ЗУО. За констатирани пропуски са дадени предписания да се извърши класификация на отпадъците, които се формират от дейността на обекта, съгласно изискванията на Наредба №2/2014 г. за класификация на отпадъците и да се представи в РИОСВ-Пазарджик актуален писмен договор за предаване на образуваните отпадъци от дейността на обекта на юридически лица, притежаващи документ по чл. 35 от ЗУО. Предписанията са изпълнени.

Извършена е планова проверка на дружество, притежаващо площадка за третиране на строителни отпадъци в гр. Пазарджик. Проверени са условията, поставени в документа по чл. 35 от ЗУО. Не са установени несъответствия с нормативната уредба по ЗУО.

Извършена е планова проверка на лице, което извършва транспортиране на отпадъци със седалище и адрес на регистрация в гр. Пазарджик. Изпълняват се условията, поставени в издадения регистрационен документ за дейности по събиране и транспортиране на отпадъци. За констатиран пропуск е дадено предписание за представяне в РИОСВ на документи (кантарни бележки) – срокът му не е изтекъл.

Извършени са планови проверки на шивашко предприятие в гр. Ракитово, на дървопреработващо предприятие в гр. Батак и на площадка за третиране на отпадъци в гр. Велинград при които се установи, че обектите са преустановили дейност.

Извършени са две планови проверки на дървообработващи цехове в гр. Пещера за спазване на нормативните изисквания на ЗУО. За констатирани пропуски са дадени предписания да се извърши класификация на отпадъците, които се формират от дейността на обекта, съгласно изискванията на Наредба №2/2014 г. за класификация на отпадъците /изпълнени са/ и предписание с постоянен срок - отчетните книги по отпадъците да се водят по електронен път в НИСО, съгласно изискванията на чл. 11 от Наредба 1/2014 г. за реда и образците, по които се предоставя информация за дейностите с отпадъци, както и реда за водене на публични регистри.

При планов контрол на фирма в гр. Велинград се установи, че дружеството не е започнало дейността в имота /производство на пелети и преработка на горски плодове и билки/ и няма изградени постройки.

 **Извънредни проверки:**

 Извършена е извънредна проверка по жалба за изсипване на строителни отпадъци в частен имот в м. Санаториума, гр. Велинград. При проверката се констатира наличие на купчини земни маси и строителни отпадъци. Извършителят е установен и е дадено предписание, че като притежател на отпадъците е длъжен да ги почисти и да ги предаде на юридическо лице, притежаващо документ по чл. 35 от ЗУО. Предстои последващ контрол.

 Извършена е извънредна проверка по сигнал за образувано нерегламентирано сметище върху терен в землището на с. Горно Вършило, общ. Септември. Извършена е проверка на място от експерти на РИОСВ-Пазарджик и представител на община Септември. Констатирани са замърсявания със смесени битови отпадъци, хартиени и пластмасови опаковки на терен с площ около 450 кв.м., част от които са събрани в чували, а друга част са разпиляни. Налични са няколко контейнера за сметосъбиране, които са недостатъчни за количеството генериран отпадък. Дадено е предписание на кмета на община Септември на основание чл. 19, ал. 3, т. 15 и във връзка с чл. 55, ал. 1 от ЗУО, да организира почистването на замърсения терен и да предприеме ефективни мерки за недопускане на повторно замърсяване. Предстои последващ контрол.

 Извършена е извънредна проверка на бензиностанция в с. Гелеменово, общ. Пазарджик във връзка с преустановено образуване на отпадъци и провеждане на процедура по чл. 21 на Наредба №2/2014 г. за класификация на отпадъците. Дружеството е преустановило образуването на отпадъци на площадката, поради спиране на дейността.

 Извършена е извънредна проверка на дружество в гр. Велинград по писмо на община Септември относно събаряне на сграда в гр. Септември. Констатирано е, че дружеството не извършва дейност по транспортиране на строителни отпадъци и няма отношение към събарянето на сградата. Не са констатирани нарушения.

 **Последващ контрол:**

Извършен е последващ контрол на дадени предписания на кмета на община Панагюрище за почистване на замърсени с отпадъци терени в землищата на с. Поибрене, с. Елшица и гр. Панагюрище. При проверката на място се установи, че дадените предписания са изпълнени – терените, замърсени с отпадъци са почистени и не е допуснато последващо замърсяване.

Извършен е последващ контрол на община Ракитово за изпълнение на дадено предписание за почистване на строителни отпадъци, дървесна и храстова растителност, възпрепятстващи достъпа до ББ куб за съхранение на негодни за употреба ПРЗ, стопанисван от общината. При проверката на място се констатира, че отпадъците са почистени и е осигурен свободен достъп до съоръжението - предписанието е изпълнено.

Извършени са две извънредни проверки за изпълнение на дадени предписания на кмета на община Ракитово за почистване на замърсявания с отпадъци по ОПМ, реки, речни легла и прилежащи територии. Всички установени замърсени с отпадъци терени при предходни проверки са почистени. Предписанията са изпълнени.

Извършени са 4 извънредни проверки за последващ контрол на дадени предписания на община Септември за почистване на замърсени терени. Проверените участъци са почистени. За един от терените е дадено предписание за възстановяване качеството на земята. Предписанието е изпълнено.

Извършен е последващ контрол на предписание за почистване на замърсяване с нефтопродукти на улица в регулацията на с. Калугерово, общ. Лесичово - двигателно и хидравлично масло. При проверката на място се констатира, че теренът е почистен и не е допуснато ново замърсяване. Предписанието е изпълнено.

Извършени са три извънредни проверки за изпълнение на дадени предписания на кмета на община Велинград за почистване на замърсявания с отпадъци по ОПМ /замърсен с отпадъци терен е почистен/, на 2 замърсени с отпадъци терена в землището на гр. Велинград, на 1 в землището на с. Драгиново, на 3 в землището на с. Всемирци и на 1 в землището на с. Света Петка. Терените са почистени. Предписанията са изпълнени.

Извършен е последващ контрол на община Велинград във връзка със сигнал и дадено предписание за почистване на замърсен терен с разлята черна течност, органолептично определена за мазут, на територията на бившия завод Кристал в гр. Велинград. Констатира се изпълнение на даденото предписание. Теренът е почистен и не е допуснато последващо замърсяване.

Извършена е проверка за последващ контрол на дадено предписание за почистване на замърсявания с отпадъци в каменна кариера в землището на с. Огняново, общ. Пазарджик, м. Малкото меше. Извършено е машинно почистване на терена от сметопочистващата фирма. Има наличие на нови замърсявания с отпадъци, за което е дадено предписание на кмета на община Пазарджик да бъдат почистени. Предстои последващ контрол.

 **ОХВ и контрол на риска –** през м. юни е извършена 1 планова комплексна проверка на оператор без КР и е взето участие в 4 проверки на оператори без КР и в 1 проверка на оператор с издадено КР.

Извършен е превантивен контрол по прилагане на изискванията на глава седма, раз-дел I на ЗООС и ЗЗВВХВС във връзка с 4 процедури по глава шеста от ЗООС за инвестиционни предложения, планове и програми.

 Във връзка с годишния план за контрол на РИОСВ-Пазарджик е извършена планова комплексна проверка на „Булеко 2000“ООД - цех за производство на миещи, почистващи и перилни препарати в гр. Ракитово. Проверка по компонент „води“ и фактор „химични вещества“. Питейно-битовото водоснабдяване обекта се захранва от водопроводната мрежа на гр. Ракитово. Представена е фактура за м. май, издадена от „ВКТВ” ЕООД, гр. Ракитово. За производствените нужди е изграден сондажен кладенец. Дружеството притежава разрешително за водовземане от подземни води, издадено от БД ИБР. Отпадъчните води премиват през неутрализационна камера и се заустват в канализационната система на гр. Ракитово. Съоръжението е почистено и е в добро техническо състояние. Водите на изхода са визуално чисти. Не се констатира наличие на повърхностноактивни вещества. От направения оглед на площадката не е констатирано нерегламентирано заустване, както и разливи и течове на отпадъчни води.

По фактор „химични вещества“ се установи, че суровините и продуктите се съхраняват разделно по вид, в оригинални опаковки, в обособени складови помещения и покрити зони с трайна непропусклива настилка, без връзка с канализацията. Местата за съхранение са обозначени с табели, указващи категориите на опасност на съхраняваните вещества и смеси. Достъпът до тях е ограничен само за оторизиран персонал. Осигурени са абсорбенти за събиране на евентуални разливи. Налични са информационни листове за безопасност (ИЛБ). Има извършена и документирана оценка на безопасността на съхранение на опасни химични вещества и смеси (ОХВС). Спазени са условията за съхранение, посочени в ИЛБ и изискванията на Наредбата за реда и начина за съхранение на опасни химични вещества и смеси. Не са установени разливи или разсипи. Операторът поддържа информация, удостоверяваща изпълнението на изискванията на чл. 36 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH). Не са установени нарушения.

**КР и екологична отговорност** – през м. юни е извършена една планова проверка на оператор с издадено комплексно разрешително - “Биовет“ АД, гр. Пещера, оператор на инсталация за производство на фармацефтични продукти и фуражни добавки с издадено КР 571-Н0/2019 г. При проверката, проведена в рамките на два дни, не са констатирани несъответствия с условията в издаденото комплексно разрешително и/или с нормативната уредба по околна среда и не са давани предписания.

Изготвени документи: попълнен въпросник за ОИСР – междинно отчитане на контролната дейност за периода януари – юни 2024 г. в направление „Комплексно предотвратяване и контрол на замърсяването, екологична отговорност и доброволни ангажименти“, 2 вътрешни становища по ИН и са дадени указания във връзка с прилагане изискванията на гл. Седма, раздел II от ЗООС.

**Екологична отговорност –** през м. юни експертът от направлението взе участие в планова комплексна проверка на оператор, попадащ в приложното поле на ЗОПОЕЩ – „Марица Екофроуз“ АД, гр. Пазарджик. При проверката е констатирано несъответствие във връзка с прилагане на законодателството по Екологична отговорност - на място не е налична собствена оценка на възможните случаи за непосредствена заплаха от екологични щети и случаи на причинени екологични щети, съгласно чл. 3 от Наредба №1 от 29.10.2008 г. за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение. На оператора е дадено предписание за представяне на собствена оценка, съгласно чл. 3 от Наредба №1 от 29.10.2008 г. в РИОСВ-Пазарджик. Предписанието е изпълнено в срок.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ.

**ОВОС и ЕО –** през м. юни от експертите на направление ОВОС и ЕО са извършени 3 планови проверки. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност са извършени 3 планови проверки по издадени решения за преценяване на необходимостта от извършване на ОВОС, както следва:

- участие в комплексна проверка на обект без комплексно разрешително (КР) във връзка с поставени условия в издадено решение № ПК-28-ПР/2020 г. за преценяване необходимостта от извършване на ОВОС на ИП за изграждане на „Гранулираща инсталация № 14“ в УПИ 3.1740 „Производствена и складова дейност“ (ПИ с идентификатор 56277.3.1740), м. „Луковица“ по КККР на гр. Пещера, общ. Пещера, обл. Пазарджик, с възложител „Биовет“ АД. Към момента не е стартирало изграждането на гранулиращата инсталация и условията, свързани с нея на този етап са неприложими. При извършената проверка не се констатира неизпълнение на приложимите условия към този етап от реализацията.

- проверка по документи във връзка с поставени условия в издадено решение № ПК-47-ПР/2021 г. за преценяване на необходимостта от извършване на ОВОС и реализацията на ИП „Закупуване и монтаж на водогреен котел с гориво биомаса (дървесен чипс, пелети от дървесина или слънчогледови люспи и други) в ПИ с идентификатор 06149.45.21, м. Млечока по КККР на с. Братаница, общ. Пазарджик, обл. Пазарджик“ с възложител Петя Нановска. При проверката се установи, че е стартирала реализация на ИП, но към момента обектът не е въведен в експлоатация. Поставеното условие за етап проектиране е изпълнено. Предстои изпълнението на поставените условията, относими към етап преди въвеждане и по време на експлоатация.

- проверка по документи във връзка с поставени условия в издадено решение № ПК-21-ПР/2021 г. за преценяване на необходимостта от извършване на ОВОС и реализацията на ИП „Вилно строителство в поземлен имот (ПИ) с идентификатор 55302.338.36, (проектен 55302.338.81), м. Фетенци 1 по КККР на гр. Панагюрище, общ. Панагюрище, обл. Пазарджик“ с възложител Стоян Палийски. При проверката се установи, че не е стартирала реализацията на ИП. Поставеното условие във връзка с изработването на ПУП-ПРЗ за имота е изпълнено. Останалите условия са за следващ етап от реализацията на инвестиционното предложение.

През м. юни в РИОСВ-Пазарджик постъпиха: 46 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 29 преписки за ИП и 10 преписки за планове и програми, съгласно Приложение 1 и 2 на ЗООС, 11 от които приключиха с краен акт. Издадени са: 1 решение за преценяване на необходимостта от извършване на ОВОС, с характер „да се извърши ОВОС“, 6 решения за преценяване на необходимостта от извършване на ОВОС, с характер „да не се извършва ОВОС“, 1 решение за прекратяване на процедура по ОВОС, 3 решения за преценяване на необходимостта от извършване на ЕО, с характер „да не се извършва ЕО“, 3 с указания за следващи действия за провеждане на процедури по реда на глава шеста от ЗООС, от които 1 за задължителна ОВОС и 2 за преценяване на необходимостта от извършване на ОВОС, а 25 преписки, от които 1 във връзка с процедура по задължителна ОВОС, 17 във връзка с процедура по преценяване на необходимостта от извършване на ОВОС и 6 във връзка с процедура по преценяване на ЕО, са още в срок за отговор.

При провеждане на процедурите по ОВОС и ЕО са изпратени общо 65 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите е взето участие в заседание на ОбЕСУТ при Община Пазарджик и в заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания през м. юни са почистени замърсявания с отпадъци от 7 терена на територията на община Велинград - 2 в землището на гр. Велинград, 1 в землището на с. Драгиново, 3 в землището на с. Всемирци и 1 в землището на с. Св. Петка.

На 12 проверени обекта се изпълняват условията, поставени в издадените документи по чл. 35 от ЗУО за извършване на дейности по третиране на отпадъци. Не са констатирани нарушения.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

 *През м. юни са постановени:* 6 решения за преценяване на необходимостта от извършване на ОВОС с характер „да не се извършва ОВОС“, 1 решение за преценяване на необходимостта от извършване на ОВОС с характер „да се извърши ОВОС“, 3 решения за преценяване на необходимостта от извършване на EО с характер „да не се извършва ЕО“, 1 решение за прекратяване на процедура по ОВОС и 5 решения по Оценка за съвместимост (ОС).

*За периода са издадени:* 1 решение за прекратяване на разрешение за извършване на дейности по третиране на отпадъци на основание чл. 72, ал. 3, т. 2 от ЗУО, 4 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 3 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 РД за извършване на дейности по третиране на отпадъци на основание чл. 79, ал. 1 от ЗУО, 1 решение за отказ от издаване на РД за дейности по събиране и транспортиране на отпадъци на основание чл. 78, ал. 12, т. 2.

 **Обществеността –** РИОСВ-Пазарджик беше гост и участник в информационни събития в гр. Панагюрище и гр. Велинград за отбелязване на Световния ден на околната среда - 5 юни. Експерт на РИОСВ се включи в инициативите на СУ ”Нешо Бончев” в гр. Панагюрище и СУ „Св. св. Кирил и Методий“ в гр. Велинград. С презентация на тема: „Зелената енергия – предимства и недостатъци“ ученици от X “б“ клас аргументираха своето „за“ и „против“ вятърната енергия и фотоволтаичните паркове, а екипи от VIII „а“ клас на СУ “Нешо Бончев“ представиха зелени иновативни идеи - за ядливи бутилки, Нептунова трева, ябълкова кожена тъкан, добиване на питейна вода от мъгла, електропроводима хартия. РИОСВ-Пазарджик поощри работата на ученици и учители по „зелени теми“ в двете училища с подарък - преса за пластмасови бутилки.

 **КОСТАДИН ГЕШЕВ,**

 *Директор на РИОСВ-Пазарджик*